Cor Lambregts

Cornelis Johannes Maria (Cor) Lambregts (Remunj, 22 april 1958) is 'ne veurmalige Nederlandse langeaafsjtandsluiper. Hae is drievoudig Nederlands kampioen.

Biografie
In 1978 sjtarde Lambregts mèt hardloupe. Daorveur waas hae actief gewaes in de wielersjport, wo-in hae zich hèj óntwikkeld tot eine regionaal bekènde fitserenner. De wielertraining vergde aevel erg völ trainingstied, vandao dat de Remunjenaer besjloot óm te keze veur ein minder tiedroavende tak van sjport. "Loupe sjlók minder trainingstied op. Per daag train ich noe zoa 'n 1,5 oer, terwiel 't fitserenne 3 à 4 oer kos en mèt mien sjtudie koosj ich dat neet meë combinere", aldus de toenmalige hts-sjtudent in 1980.Uit Cor Lambregts: 'n loper met mogelijkheden door Carel van Nisselroij (1980), gepubliceerd in Atletiekwereld nr. 1: KNAU 

In 1981 wón Cor Lambregts verrasjend de internasjenale Rude Pravo loup in Praag.
Tiedes de CPC loup in Den Haag leep hae in 1983 eine tied van 1:00.40, vanaaf toen 't officieuze Nederlandse record op de hauve marathon. Datzelfde jaor debuteerde hae in de Rotterdam Marathon mèt eine tied van 2:12.40.In 1984 vertaengewoordigde hae, same mèt Gerard Nijboer en Cor Vriend, Nederland op de Olympische Sjpele van Los Angeles op de marathon. Gerard en hae moosjte aevel veur de finish oetsjtappe. Cor Vriend woort 39e in 2:21.08. In datzelfde jaor leep hae 2:14.46 op de Chicago Marathon. Ouch deeg hae in 1986 mit aan 't Europees kampioensjap atletiek in Stuttgart op de 10.000 m. 

In 1985 woort Lambregts derde op de Rotterdam Marathon in ein perseuënlik record van 2:11.02 achter de Portugees Carlos Lopes (2:07.12) en de Brit John Graham (2:09.58).

In zien naodage kaom hae oet in de duathlonsjport, wo hae in 1993 nog zösde woort op 't EK in Koningslutter (D) en zevende op 't WK in Dallas (USA).

Allewiel is Cor Lambregts actief es hobbylouper. Van beroep is hae projectóntwikkelaer.

Nederlandse kampioensjappe
óngerdeiljaor10.000 m198125 km1987veldloupe (lange aafsjtand)1983

Perseuënlike records
Baan
ÓngerdeilPrestatieDatumPlaatsj1000 m2.28,0 s1980Hechtel1500 m3.42,49 s31 mei 1982Rehlingen3000 m7.51,79 s6 juni 1981Hengelo5000 m13.32,94 s25 augustus 1982Koblenz10.000 m27.57,53 s30 mei 1986Aoke

Waeg
ÓngerdeilPrestatieDatumPlaatsj10 km28.33 5 juni 1988Den Haag15 km44.32 18 november 1990Peries10 Èngelsje miel46.29 10 oktoaber 1987Amsterdam20 km57.40 12 mieërt 1983Alphen aan den Rijnhauve marathon1:00.40 19 mieërt 1983Den Haag25 km1:15.01 25 juli 1987Winschotenmarathon2:11.0220 april 1985Rotterdam1 oer19.803 m1980Roosendaal

Brónvermelding
Lemmens, N. (1981) Cor Lambregts, de Limburgse flierefluiter Atletiekwereld nr. 19: KNAU
Hendriks, H. (1983) Stad Rotterdam Marathon: Super en groots Atletiekwereld nr. 7: KNAU
Werkgroep Atletiek (1994) Atletiekstatistiek Aller Tijden KNAU
Bijkerk, T. (2004) Olympisch Oranje De Vrieseborch ISBN 90-6076-522-2
Mooij, C. en Knippen, M (2006) Egmond na 738 kilometer, uitgegeven door Cor Mooij i.o.v. Le Champion ISBN 90-811264-1-5
Werkgroep Statistiek KNAU (2007) Statistisch jaarboek 2006 KNAU
Smissen, A. van der (2007) Cor Lambregts werd toevallig een hardloper De Hardloper nr. 5: Running Media
Lies mèt Nederlandse baanrecords
Wikipedia NL, Cor Lambregts

Referentie

Externe links
Prefiel van Cor Lambregts op SR/Olympic Sports
Prefiel Cor Lambregts op web.archief

Categorie:Atlete
Categorie:Olympische deilnummers oet Limburg
Categorie:Laevende luuj
Categorie:Persoene oet Nederland